 **บันทึกข้อความ**

|  |  |
| --- | --- |
| **ส่วนราชการ** | องค์การบริหารส่วนตำบลจอมบึง (สำนักปลัด) โทร. ๐ ๓๒๒๖ ๑๘๓๐  |
| **ที่** | รบ ๗๓๖๐๑/  | **วันที่**  ๑๓ มีนาคม พ.ศ. ๒๕๖๑ |
| **เรื่อง**  | การรายงานผลการติดตามและประเมินผลโดยการบันทึกข้อมูลในระบบ e-plan ประจำปีงบประมาณ ๒๕๖๑ |

เรียน นายกองค์การบริหารส่วนตำบลจอมบึง

สิ่งที่ส่งมาด้วย ๑. การรายงานผลการดำเนินงานในรอบปีงบประมาณ พ.ศ. ๒๕๖๑

 ด้วยรัฐธรรมนูญ มาตรา ๒๕๓ กำหนดให้ อปท.สภาท้องถิ่น และผู้บริหารท้องถิ่น เปิดเผยข้อมูลและรายงานผลการดำเนินงานให้ประชาชนทราบ รวมตลอดทั้ง มีกลไกให้ประชาชนในท้องถิ่นมีส่วนร่วมด้วยประกอบกับระเบียบกระทรวงมหาดไทย ว่าด้วยการจัดทำแผนขององค์กรปกครองส่วนท้องถิ่น (ฉบับที่ ๒)พ.ศ. ๒๕๕๙ ข้อ ๓๐ (๕) กำหนดให้ผู้บริหารท้องถิ่นเสนอผลการติดตามและประเมินผลแผนต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบ ในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้องปิดประกาศโดยเปิดเผยไม่น้อยให้กว่าสามสิบวัน โดยอย่างน้อยปีละสองครั้งภายในเดือนเมษายน และภายในเดือนตุลาคมของทุกปี

 ดังนั้นเพื่อการปฏิบัติให้เป็นไปตามเจตนารมณ์ ของระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น องค์การบริหารส่วนตำบลจอมบึง จึงขอรายงานผลการติดตามและประเมินผลโดยการบันทึกข้อมูลในระบบ e-plan ประจำปีงบประมาณ ๒๕๖๑ การใช้จ่าย และผลการดำเนินงาน รวมทั้งการติดตามและประเมินผลแผนพัฒนาท้องถิ่น ในรอบปีงบประมาณ พ.ศ. ๒๕๖๑ มาเพื่อให้ประชาชนได้มีส่วนร่วมในการตรวจสอบและกำกับการบริหารจัดการอบต.จอมบึง

จึงเรียนมาเพื่อโปรดทราบ

 (ลงชื่อ) ผู้รายงาน

 (นางสาวจารุวรรณ กลิ่นน้อย)

 นักวิเคราะห์นโยบายและแผนชำนาญการ

* ทราบ (นายปริชาติ หลุ่มใส)

 หัวหน้าสำนักปลัด

* ทราบ - ทราบ (นายวิรัตน์ พึ่งโพธิ์ทอง) (นายชาญชัย ใช่รุ่งเรือง)

 ปลัดองค์การบริหารส่วนตำบลจอมบึง นายกองค์การบริหารส่วนตำบลจอมบึง